context: Tot semblava encaixar perquè Wagner hagués trobat un lloc digne com a director, sense problemes amb el teatre i adequat per desenvolupar les seves activitats com a compositor. I així va ser al principi. Durant els dos anys que va estar a Riga va acabar el llibret complet i va començar amplis esbossos dels dos primers actes de Rienzi per aquest teatre. Però diverses circumstàncies van fer que el seu pas per Riga també fos tempestuós.[4] El pitjor va ser la reaparició de Minna en la seva vida (feia un temps que s'havien separat). Quan la prima donna es va acomiadar del teatre de Riga, ell va proposar eufòric a Amelia Planer, germana de Minna, que fou acceptada. Aquesta li va comunicar que Minna havia tornat derrotada i malalta, i el compositor va acceptar que vinguessin les dues germanes a Riga. Durant una curta temporada hi va haver un bon clima a la família.[5] De seguida Amelia es va casar amb el militar rus Carl de Meck i varen sorgir desavinences entre les dues germanes. Mentrestant, la manera de treballar del jove director i els seus criteris de qualitat varen xocar amb els gustos més vulgars de Holtei. També va entrar com a director de música religiosa un antic amic i protector Heinrich Dorn, el qual trobava desproporcionada la partitura de Rienzi. D'aquest compositor, va dirigir l'estrena de l'òpera Der Schöffe von París, però la seva relació va anar a pitjor. Per acabar-ho de complicar, Minna va rebutjar proposicions deshonestes de Holtei, negativa que el va enfurismar. Per tot, no se li va renovar el contracte que anava a suposar una pujada important de sou i el seu lloc el va ocupar el mateix Dorn.[5]
question: Amb qui es va casar Amelia?
answers.text: Carl de Meck